CELEX: 32013D0326
Language: ro
Date: 2013-06-21 00:00:00
Title: 2013/326/UE: Decizia Consiliului din 21 iunie 2013 de modificare a Deciziei 1999/70/CE privind auditorii externi ai băncilor centrale naționale, în ceea ce privește auditorii externi ai Österreichische Nationalbank

27.6.2013   
            
            
               RO
            
            
               Jurnalul Oficial al Uniunii Europene
            
            
               L 175/56
            
         DECIZIA CONSILIULUI
   din 21 iunie 2013
   de modificare a Deciziei 1999/70/CE privind auditorii externi ai băncilor centrale naționale, în ceea ce privește auditorii externi ai Österreichische Nationalbank
   (2013/326/UE)
   CONSILIUL UNIUNII EUROPENE,
   având în vedere Protocolul privind statutul Sistemului European al Băncilor Centrale și al Băncii Centrale Europene, anexat la Tratatul privind Uniunea Europeană și la Tratatul privind funcționarea Uniunii Europene, în special articolul 27.1,
   având în vedere Recomandarea Băncii Centrale Europene BCE/2013/8 din 17 aprilie 2013 către Consiliul Uniunii Europene cu privire la auditorii externi ai Oesterreichische Nationalbank (1),
   întrucât:
   
               (1)
            
            
               Auditul conturilor Băncii Centrale Europene (BCE) și ale băncilor centrale naționale a căror monedă este euro se realizează de către auditori externi independenți recomandați de Consiliul guvernatorilor BCE și aprobați de Consiliul Uniunii Europene.
            
         
               (2)
            
            
               În urma unei modificări, Legea privind Österreichische Nationalbank prevede în prezent că Österreichische Nationalbank alege în fiecare an un auditor extern și un auditor extern supleant, în loc de doi auditori externi și doi auditori externi supleanți. Auditorul extern supleant va primi mandat numai în cazul în care auditorul extern nu poate efectua auditul.
            
         
               (3)
            
            
               Mandatele auditorilor externi și ale auditorilor externi supleanți ai Österreichische Nationalbank au încetat după efectuarea auditului aferent exercițiului financiar 2012. Prin urmare, este necesară desemnarea unor auditori externi începând cu exercițiul financiar 2013.
            
         
               (4)
            
            
               Österreichische Nationalbank a selectat pentru exercițiul financiar 2013 KPMG Wirtschaftsprüfungs - und Steuerberatungs AG drept auditor extern și PwC Wirtschaftsprüfung GmbH drept noul auditor extern supleant.
            
         
               (5)
            
            
               Mandatele auditorilor externi și ale auditorilor externi supleanți pot fi reînnoite anual, fără a depăși în oricare dintre cazuri un total de cinci ani.
            
         
               (6)
            
            
               Consiliul guvernatorilor BCE a recomandat numirea KPMG Wirtschaftsprüfungs- und Steuerberatungs AG drept auditor extern și a PwC Wirtschaftsprüfung GmbH drept auditor extern supleant al Österreichische Nationalbank pentru exercițiile financiare 2013-2017.
            
         
               (7)
            
            
               Este oportun să se dea curs recomandării Consiliului Guvernatorilor BCE și să se modifice Decizia 1999/70/CE (2) în consecință,
            
         ADOPTĂ PREZENTA DECIZIE:
   Articolul 1
   La articolul 1 din Decizia 1999/70/CE, alineatul (9) se înlocuiește cu următorul text:
   
      „(9)   Se aprobă numirea KPMG Wirtschaftsprüfungs- und Steuerberatungs AG în calitate de auditor extern și a KPMG Wirtschaftsprüfung GmbH în calitate de auditor extern supleant al Österreichische Nationalbank pentru exercițiile financiare 2013-2017”.
   
   Articolul 2
   Prezenta decizie produce efecte de la data notificării sale.
   Articolul 3
   Prezenta decizie se adresează BCE.
   
      Adoptată la Luxemburg, 21 iunie 2013.
      
         
            Pentru Consiliu
         
         
            Președintele
         
         M. NOONAN
      
   
   
      (1)  JO C 115, 23.4.2013, p. 1.
   
      (2)  JO L 22, 29.1.1999, p. 69.